In en om die huis: PAPTERT
Stywepap is 'n baie veelsydige dis wat vir brekfis, middagete en aandete saam met enige ander kos opgedis kan word en dis altyd lekker. Dis 'n kampkos by uitstek.
Om die smaak van stywepap verder te verbeter, of om die oorgeblewe pap van gisteraand se braaivleis weer te geniet – maak jy 'n paptert.
Paptert word in vier fases gemaak, naamlik: die pap, die sous, die aanmekaarsit van die twee en dan die die bakproses wat in 'n oond of in 'n driepootpot gedoen kan word. Volg instruksies en glo my, jy gaan dit geniet.
½ blikkie mieliepitte
Gooi die water, sout en botter in 'n pot en bring die inhoud tot kookpunt. Gooi die mieliemeel op 'n hopie in die middel maar moenie roer nie. Verminder die hitte, plaas die deksel op die pot en kook vir 5 minute. Roer dan goed met 'n vurk, gooi die mieliepitte by en plaas die deksel weer terug
Kook oor 'n lae hitte vir 40-60 minute, tot gaar.
250g gekapte spek
2 tamaties waarvan die skil deur middel van kookwater verwyder is
handvol gekapte sampioene
2 handevol gerasperde cheddarkaas
Braai die spek na jou smaak en maak dan die tamatie-en-uiesmoor met sampioene in dieselfde pan. Voeg sout, suiker en mieliepitte daarby. Laat dit vir ongeveer 10-15 minute, prut. Indien jy so voel kan die sous met 'n bietjie mielieblom verdik word.
Strooi die grondboontjies onder in 'n oondvaste bak. Sorg dat die pap 'n bietjie slapper as die gewone stywepap is en plaas 'n laag bo-oor die grondboontjies (indien jy gisteraand se koue pap gebruik kan jy dit net eenvoudig in lae sny). Nou volg daar 'n laag sous wat met cheddarkaas en spek besprinkel word en weer 'n laag pap en so bou jy die hele gedoente totdat jou bestanddele op is.